text: Brand på Vamdrup Efterskole
  24 marts 2015 kl. 17.10
  Brandvæsnet måtte tirsdag rykke ud til Vamdrup Efterskole, efter en mindre brand. Politiet meddeler, at der ikke er nogen tilskadekomne.
  En mindre brand på et værelse på Vamdrup Efterskole fil tirsdag eftermiddag flere udrykningskøretøjer til at rykke ud. Men branden havde ikke fået fat, og kunne hurtigt slukkes.
  - Branden er slukket nu, det blev den cirka ti minutter efter vi fik anmeldelsen. Der er ikke nogen, der er kommet til skade, men der er en enkelt elev der bliver undersøgt for lidt røgforgiftning, siger vagtchef fra Sydøstjyllands Politi, Henrik Dam, til TV SYD.
  